נבי סמואל
הָרוּחַ שֶׁל נֶבִּי סָמוּאֵל ; מַשְׁקִיפָה עַל יְרוּשָׁלַיִם. ; אֵינֶנִּי יָכוֹל לִישֹׁן ; כְּשֶׁמִּישֶׁהוּ ; מִסְתַּכֵּל עָלַי. בַּחוּר יְשִׁיבָה ; מְדַלֵּג מִגִּבְעַת הָאַלּוֹנִים, ; יוֹם שִׁשִּׁי, ; הַשֶּׁמֶשׁ כּוֹנֶסֶת ; זְרוֹעוֹתֶיהָ כְּסַרְטָן ; וְהָאֲדָמָה פּוֹלֶטֶת ; אֶת חֹם הַיּוֹם, ; זִכְרוֹנוֹתֶיהָ עוֹלִים מִתְמַזְּגִים ; בָּעַרְבַּיִם. אֲנִי שׁוֹמֵעַ ; אֲנִי מַרְגִּישׁ אֲבָל ; הַשָּׂפָה שָׁם זָרָה. ; בָּאתִי אֶל נֶבִּי סָמוּאֵל ; לְקַבֵּל עֵצָה טוֹבָה אַךְ ; לֹא הֵבַנְתִּי מְאוּמָה, ; הַנָּבִיא וַאֲנִי ; לֹא דּוֹבְרִים ; אוֹתָהּ שָׂפָה. ; הוּא לֹא אָמַר זֹאת ; מְפֹרָשׁוֹת אֲבָל ; הַצֵּל שֶׁמִּתְרַחֵק מֵהַמִּגְדָּל בּוֹלֵט יוֹתֵר ; מִכָּל הָעֲרָבִים ; שֶׁמְּהַלְּכִים לְאִטָּם ; בַּשְּׁבִילִים ; בֵּינוֹת לַטֶּרָסוֹת.; 